เรื่องร้องเรียน: สวัสดีครับ ขอแจ้งเรื่อง ร้องเรียนปัญหา การตั้งแผงขายของบนถนนสัญจรของรถ และทางเดินเท้า บริเวณ ต้นๆซอย พัฒนาการ69   เนื่องจากหน่วยงานที่มีหน้าที่รับผิดชอบ เพิกเฉย ไม่เคยมาดูแลแก้ไขปัญหา จนมีการตั้งขายของ บนถนน มากขึ้นเรื่อยๆ จนแทบเป็นตลาดย่อมๆ จากเดิม ที่เคยขายเฉพาะบางวัน กลายมาเป็นเกือบทุกวัน จนถึงขั้นผู้ขายบางคน นำไม้ หรือเครื่องกรีดขวาง มาวางกันพื้นที่ของตัวเองไว้ บนถนน  นอกจากนั้น ยังมีการขาย ยาดอง เครื่องดื่มมึนเมาอีกด้วย ( ได้รับอนุญาต ขายเครื่องดื่มและของมึนเมา มาจากไหนครับ ถึงขายได้ )  โดยถนน และ ทางเดินเท้านี้ เป็นพื้นที่รับผิดชอบของกทม. และเขตประเวศ ไม่ใช่ถนนส่วนบุคคล.  การเพิกเฉย ไม่แก้ปัญหา นำไปสู่ จำนวนผู้ขายที่มาขายมากขึ้น ผู้ซื้อก็มากขึ้นตาม จนเกิดปัญหาการสัญจรของผู้ใช้รถ ที่อาศัยอยู่ในซอยพัฒนาการ69นี้  บางก็กระจกมองข้างชนกัน เนื่องจากพื้นที่ถนนที่ใช้สัญจรเหลือน้อย จากการตั้งแฝงขายของ และการจอดรถซื้อของ  ยังไม่รวมปัญหาคนที่นั่งดื่มยาดอง ที่แฝงขายยาดอง จนมึนเมา แล้วมีการล่วงเกิน ทางวาจา และทาง กิริยา กับผู้อาศัยที่ต้องเดินผ่าน  ทั้งๆที่ทางหมู่บ้านผาสุก ในซอยพัฒนาการ67 ที่มีส่วนพื้นที่ผมู่บ้านติดกัน กับซอยพัฒนาการ69 เปิดพื้นที่ หน้าสโมสร ให้สามารถไปตั้งแฝงขายของได้ แต่ก็ยังมาตั้งขายบนถนนในซอยนี้อีกอยู่ดี  ปัญหานี้ เรื้อรังมานานมากๆ ทางผู้มีหน้ารับผิดชอบ ไม่เคยเรียนรู้จากปัญหาคล้ายกันนี้ ที่เคยเกิดขึ้นจนเป็นเรื่องใหญ่โต อย่างปัญหาตลาดหน้าสวนหลวง ร.9 เลย  เห็นใจผู้ค้าทุกคน แต่ก็อยากให้ผู้ค้า เห็นใจคนที่อาศัยในซอยนี้บาง  สุดท้ายขอฝากปัญหา ให้แก้ไขกับช่องทางการร้องนี้  ขอบคุณครับ
การดำเนินการของเจ้าหน้าที่: ฝ่ายเทศกิจ มอบหมายงานตรวจและบังคับการ จัดเจ้าหน้าที่เทศกิจชุดสายตรวจ 251 ออกตรวจสอบกรณีทางเดินถูกร้านตั้งขวาง เมื่อวันที่ 21 พ.ย. 65 เวลาประมาณ 11.30 น. และวันที่ 22 พ.ย. 65 เวลาประมาณ 16.20 น. ซึ่งจากการตรวจสอบได้ทำการจัดระเบียบผู้ค้าพร้อมประชาสัมพันธ์ให้ทราบถึงความผิดตามมาตรา 20 จำหน่ายสินค้าบนถนน หรือในสถานสาธารณะ และให้ทำการแก้ไขให้เรียบร้อย ตามมาตรา 46 แห่ง พ.ร.บ.รักษาความสะอาดและความเป็นระเบียบเรียบร้อยของบ้านเมือง พ.ศ. 2535 แต่อย่างใดก็ดีจะออกตรวจซ้ำถ้าพบการฝ่าฝืนจะดำเนินคดีตามขั้นตอนของกฎหมายให้ต่อไป
ความเห็นของผู้แจ้ง: ขอขอบคุณ เจ้าหน้าที่ ที่ช่วยเหลือประชาชนผู้พักอาศัยในซอยพัฒนาการ69 ที่ได้รับผลกระทบจากการตั้งขายของบนถนนและทางเท้า มาณ ที่นี่ และขอเป็นกำลังให้ เจ้าหน้าที่ปฎิบัติการต่อไป ครับ
พื้นที่: แขวงประเวศ เขตประเวศ กรุงเทพมหานคร